Kemperbad

Byen Kemperbad er en handelsmetropol midt i valgprovinsen Reikland i The Empire. Den gamle byen hviler høyt oppe på noen klipper 150 meter over elven Reik, like nord ved innløpet der elven Stir møter Reik.

### En berømt handelsby

I tillegg til sin luftige beliggenhet er byen kjent for flere tydelige landemerker som gjør byen smått spektakulær. For det første det omfattende slusesystemet som løfter og senker båter ned fra Stir-elven ned i Reik.

For det andre den smale taubroen som strekker seg over Stir-elven mellom byens sørlige og norlige del, noe som gjør byen lite tilgjengelig for veitrafikk fra sør.

For det tredje og mest spektakulære det enorme heis-systemet som er bygget mellom havnen nede ved Reik-elven og byen på toppen av klippene. Dette tar form i alt fra små kurver, bur til større plattformer, alt båret og løftet av alvetau med et avansert system av motvekter og store steinblokker. Systemet er drevet av erfarne dvergeingeniører, som utrolig nok bare har hatt én dødsulykke de siste femti årene (da en gjeng unge adelsmenn hadde kappløp om å komme raskest mulig til bunn; førstemann fikk aldri innkassert premien sin).

Aller mest kjent er nok byen for sin solide posisjon som handelsplass. Byen er den største selvstendige "Fristadt" i Empire, og slipper å betale nasjonale skatter. Det gjør sammen med den strategiske plasseringen at byen er ekstremt velstålende og et marked for alt som du ellers ikke ville funnet i en by på denne størrelse.

Spillerne har vært innom Kemperbad flere ganger på sine reiser:

### På jakt etter Etelka Herzen

Hele tre ganger var de innom her på jakt etter den onde trollkvinnen Etelka Herzen. Første gang var det da spillerne var på vei sørover på vei mot Herzens bolig i Grissenwald og Black Peaks. Deretter var de på ny innom på vei nordover og stoppet i Kemperbad både på vei til og fra Barren Hills, som ligger opp elven Stir.

### Karrierebytter og kontakter

I korte trekk fikk spillerne solgt og kjøpt både utstyr og provianter her på disse besøkene, men det ble også et viktig stoppested for Ishamael. Det var her han traff Dr. Maximillian Schnippmesser som han gikk i lære hos for å bli lege-lærling.

Werner fikk kontakt med Luigi Belladonna, en spesiell karakter som drev business trolig ganske langt fra det 100 prosent lovlige. Werner hadde også flere av sine mest dramatiske møter med Lillakledte folk i Kemperbad.

### Adelig kamp i arenaen

Det gruppen nok husker best er reisen til Kemperbad i tjeneste for huset Ambosstein og grevinne Maria-Ulrikke. Etter å ha havnet midt i en drapsscene på vertshuset Tre Fjær, ble Werner Murrmann hyret som ny rettslig mester for grevinnen. Dermed slo gruppen følge med grevinnen og hennes hoff til Kemperbad, der en tvekamp til "første blod" skulle kjempes mellom grevinnens hus og Baron Eberhardt vond Dammenblatz. Bakgrunnen: En påstand fra Dammenblatz om drap og heksekraft etter at faren hans døde med hodet i suppebolle på en fest hos grevinnen i Nuln.

Etter en rekke dramatiske hendelser i Kemperbad-arenaen beseiret til slutt Werner den rettslige mesteren til Dammenblatz, og kunne gjenreise grevinnens ære.

Men ikke før Kaos sine krefter skulle gjøre inntog. Etter tvekampen styrtet flere vakter inn i arenaen, kappet hodet av Werners motstander - før de kuttet sine egne struper. Opp fra blodpølene i arenaen steg fem demoner - Bloodletters - som gikk til angrep på eventyrerne og byens befolkning. I en blodig kamp kom gruppen seirende ut, men ikke uten at både Johann og Tiberius var døden nærme.

Etter et par dages opphold for å stelle sårene sine dro gruppen fra Kemperbad for denne gang, og splittet lag: Tiberius og Johann til Wittgendorf for å sette opp handel der, mens Ishamael, Günther og Werner dro til Nuln for å tjene i grevinne Marie-Ulrikke sitt hoff. Semirhage var før arenakampen reist til Altdorf for å bli level 2 Grey wizard.

### Business fra Kemperbad

Kemperbad ble også viktig for Johann og Tiberius i tiden etter angrepet på slottet Wittgenstein. Kemperbad ble en av plassene de brukte for å bygge opp en bærekraftig handelsbedrift fra Wittgendorf; her ble først både utstyr kjøpt og så ble det en viktig handelsplass der tømmer fra Wittgendorf ble solgt.

* Les mer om Kemperbad på Warhammer Wiki.